பீமுனிப்பட்டினத்தில் கோசுதானி ஆற்றில் செல்லும் படகு
வடக்கு ஆந்திரப் பிரதேசத்தின் பல முக்கியமான பௌத்த தலங்கள் கோசுதானி ஆற்றுப் படுகையில் பவுரல்லகொண்டா, குடிவாடா திப்பா, பெல்லிகொண்டா மற்றும் போனி என அமைந்துள்ளன.
**கோசுதானி ஆறு** (Gosthani River இந்தியாவில் உள்ள ஒரு நதி ஆகும். இது கிழக்குத் தொடர்ச்சி மலையில் உள்ள அனந்தகிரி மலைகளில் உருவாகிறது. இதன் மூலத்திற்கு அருகில் அமைந்துள்ள போரா குகைகள் வழியாகப் பாய்கிறது. விசாகப்பட்டினம் நகரின் வழியாகப் பாயும் மிகப்பெரிய ஆறு இது. இது பீமுனிப்பட்டினம் அருகே ஒரு கழிமுகம் வழியாக வங்காள விரிகுடாவில் சேர்வதற்கு முன் 120 கி.மீ. தூரம் பயணிக்கிறது. இதன் ஆற்றுப் படுகையானது இரண்டு கடலோர மாவட்டங்களான விசயநகரம் மற்றும் விசாகப்பட்டினத்தில் அமைந்துள்ளது. கோசுதானி ஒரு சிறிய ஆற்றுப் படுகை ஆகும். மொத்த வடிகால் பகுதி 2000க்கும் குறைவான சதுர கி.மீ. பரப்பில் அமைந்துள்ளது. பள்ளத்தாக்கின் பெரும்பகுதி கோண்டலைட் பாறைகளால் மூடப்பட்டிருக்கும். விசாகப்பட்டினம் மாவட்டத்தின் மொத்த பரப்பளவில் சுமார் 3% கோசுதானி ஆற்றுப் படுகையில் உள்ளது. இந்த ஆறு மானாவாரியாக உள்ளது. சராசரியாக ஆண்டிற்கு 110 செ.மீ. மழையைப் பெறுகிறது. பெரும்பாலான மழையானது தென்மேற்கு பருவமழைக் காலத்தில் கிடைக்கின்றது. பீமுனிப்பட்டினம் அருகே பல சிவப்பு மணல் மலைகள் உள்ளன. இங்கு கோசுதானி வங்காள விரிகுடாவுடன் இணைகிறது. இவை சம்பல் பள்ளத்தாக்குகளை நினைவூட்டுகின்றன. இவை ஆறு ஆயிரம் ஆண்டுகளுக்கு முன்பு *டெக்டோனிக்* செயல்பாட்டைத் தொடர்ந்து ஆற்றின் போக்கில் ஏற்பட்ட மாற்றங்களால் உருவாக்கப்பட்டதாகக் கருதப்படுகிறது. இந்த நதி பீம்லியில் வங்காள விரிகுடாவில் இணைகிறது. இங்கு இது ஒரு முகத்துவாரத்தை உருவாக்குகிறது.

வரலாற்று இடங்கள்
----------------

வங்காள விரிகுடாவுடன் ஆற்றின் சங்கமத்தில் அமைந்துள்ள பீமுனிப்பட்டினம் அல்லது பீம்லி, இந்தியாவில் டச்சுக் கிழக்கிந்திய கம்பனியின் ஆரம்பக்கால புறக்காவல் நிலையங்களில் ஒன்றாகும். மேலும் அந்த காலத்தின் பல நினைவுச்சின்னங்கள் இந்த நகரத்தில் உள்ளன. பௌரலகொண்டா, பீம்லிக்கு அருகில் மற்றும் குடிவாடா ஆகிய இடங்களில் பண்டைய பௌத்த குடியேற்றங்கள் அகழ்வாராய்ச்சி செய்யப்பட்டுள்ளன. இந்த நதி மக்களுக்குக் குடிநீரை வழங்கியதாகவும், பீம்லியில் உள்ள முகத்துவாரம் கடல்வழி வர்த்தகத்தை எளிதாக்கியதாகவும் கருதப்படுகிறது.

நீர்நிலைகள்
-----------

தத்திபுடியில் உள்ள கோசுதானி நீர்த்தேக்கத்தின் மீது கிழக்கு தொடர்ச்சி மலையின் காட்சி
கோசுதானியின் நீர், விவசாயம் மற்றும் தொழில்துறை நோக்கங்களுக்காகத் திருப்பி விடப்படுகிறது. மேலும் இந்த நதி விஜயநகரம் மற்றும் விசாகப்பட்டினம் நகரங்களுக்கு முக்கிய குடிநீர் ஆதாரமாக உள்ளது. கோசுதானியின் ஆற்றங்கரையில் குறிப்பாகக் கோடை மாதங்களில் தண்ணீரை எடுப்பதற்காகப் பல ஊடுருவல் கிணறுகள் மூழ்கடிக்கப்பட்டுள்ளன. 3 டிஎம்சி கொள்ளளவு கொண்ட தாடிப்புடி நீர்த்தேக்கத் திட்டம் 1963-68ஆம் ஆண்டு கோசுதானியில் நிறுவப்பட்டது. இது விஜயநகரம் மாவட்டத்தில் உள்ள கண்ட்யாடா மண்டலத்தில் அமைந்துள்ளது. இது 15,378 ஏக்கர்கள் (62.23 km2) பாசனம் செய்கிறது. விஜயநகரம் மாவட்டத்தில் உள்ள நிலம் மற்றும் விசாகப்பட்டினத்திற்குக் குடிநீர் வழங்குகிறது. சப்பாறை அருவி பசுமையான பள்ளத்தாக்கு ஒன்றில் அமைந்துள்ளது. இது கோசுதானி ஆற்றில் உள்ளது. விசாகப்பட்டினம் முதல் ஸ்ரீகாகுளம் வரையிலான தங்க நாற்கரச் சாலைத் திட்ட நெடுஞ்சாலை கோசுதானியைக் கடந்து செல்கிறது. இதற்காக 2003-ல் புதிய பாலம் திறக்கப்பட்டது.

சுற்றுச்சூழல் பிரச்சனைகள்
-------------------------

ஆந்திரப் பிரதேச அரசு விசாகப்பட்டினத்தில் பாக்சைட் சுரங்க குத்தகைக்கு வழங்குவதற்கான முடிவு உள்ளூர் மக்கள், ஆர்வலர்கள் மற்றும் மத்திய அரசிடமிருந்து விமர்சனங்களை ஈர்த்துள்ளது. குழாய்க் கிணறுகளை மூழ்கடித்து நிலத்தடி நீரைப் பிரித்தெடுப்பதற்காக கோசுதானியின் ஆற்றுப் படுகையை ஒரு தனியார் நிறுவனத்திற்குக் குத்தகைக்கு விடுவதற்கான முடிவு, இப்பகுதியில் உள்ள 100,000க்கும் மேற்பட்ட மக்களின் நீர்த்தேவை மற்றும் நிலத்தடி நீர்மட்டம் மற்றும் நீர் பாதுகாப்பில் கடுமையான விளைவுகளை ஏற்படுத்துவதாகக் கருதப்படுகிறது.

படத்தொகுப்பு
------------

* கோசுதானி ஆறு மழைக்காலத்தில் போரா குகை அருகில்கோசுதானி ஆறு மழைக்காலத்தில் போரா குகை அருகில்
* கோசுதானி ஆறு பீமாசிங்கி அருகில்கோசுதானி ஆறு பீமாசிங்கி அருகில்
* கோசுதானி ஆறு தாகாரபுவாலாசாவில்கோசுதானி ஆறு தாகாரபுவாலாசாவில்
* கோசுதானி ஆறு தாகாரபுவாலாசாவில் சூரியன் மறையும் வேளையில்கோசுதானி ஆறு தாகாரபுவாலாசாவில் சூரியன் மறையும் வேளையில்
* பீம்முனிபட்டிணத்தில் கோசுதானி ஆறு தாகாரபுவாலாசாவில்பீம்முனிபட்டிணத்தில் கோசுதானி ஆறு தாகாரபுவாலாசாவில்
* கோசுதானி ஆற்றில் சூரியன் ஒளி மறையும் வேளையில்கோசுதானி ஆற்றில் சூரியன் ஒளி மறையும் வேளையில்
* பீம்முனிப்பட்டிணத்தில் கோசுதானி ஆற்றில் படகுப் பயணம்பீம்முனிப்பட்டிணத்தில் கோசுதானி ஆற்றில் படகுப் பயணம்

மேற்கோள்கள்
-----------

1. ↑  Ganesh, B (April 2013). "Studies on textural characteristics of sediments from Gosthani River Estuary - Bheemunipatnam, A.P. East Coast of India". *Journal of the Indian Geophysical Union* **17** (2): 139.. பார்த்த நாள்: 30 June 2013.
2. ↑  "A journey into the heart of nature". *The Hindu Businessline*. 10 April 2013. .
3. ↑   *Bay of Bengal Large Marine Ecosystem Project - Country Report on Pollution (India)*. 2011. பக். 18. .
4. ↑  "IRRIGATION PROFILE: VISAKHAPATNAM DISTRICT". Government of Andhra Pradesh. .
5. 1 2   *Indian Archaeology 2000-2001 - A Review*. 2006. .
6. ↑  "Fifteen decades of glory". .
7. ↑  "Andhra's English past". .
8. ↑  "Evidence of Buddhist site found". *The Hindu*. 9 October 2012. .
9. ↑  "Visakhapatnam's water problems may continue". *தி இந்து*. 12 April 2006. .
10. ↑  Irrigation profile of Vizianagaram district. Thatipudi Reservoir Project பரணிடப்பட்டது 2007-09-28 at the வந்தவழி இயந்திரம்
11. ↑  "Green valley of delight". *Deccan Herald*. 14 April 2013. .
12. ↑  "New bridges to be inaugurated in AP". *The Hindu Businessline*. 11 December 2003. .
13. ↑  "Death Of Red Earth Foretold". *Outlook*. 9 April 2012. .
14. ↑  "Tribal minister Kishore Chandra Deo to urge governors to use special powers to cancel mining leases in tribal areas". *தி டைம்ஸ் ஆஃப் இந்தியா*. 11 October 2012. .
15. ↑  "Beyond the last frontier". *Frontline* **21** (19). 11–24 September 2004.. பார்த்த நாள்: 27 June 2013.

வெளி இணைப்புகள்
---------------

விக்கிமீடியா பொதுவகத்தில்,  
 ***கோசுதானி ஆறு***   
என்பதின் ஊடகங்கள் உள்ளன. 



| * பா
* உ
* தொ
கிழக்குத் தொடர்ச்சி மலைகள் |
| --- |
| ஆறுகள் | 
* சம்பாவதி ஆறு
* கோதாவரி
* கோசுதானி ஆறு
* Gundlakamma River
* காவிரி ஆறு
* கிருஷ்ணா ஆறு
* குண்டாறு
* மகாநதி
* Mahendratanaya
* நாகவள்ளி ஆறு
* பாலாறு
* பெண்ணாறு
* தென்பெண்ணை ஆறு
* ருசிகுல்ய ஆறு
* சபரி
* சாரதா ஆறு
* சைலேரு ஆறு
* சுவேதா ஆறு
* வசிட்ட நதி
* வெள்ளாறு
* வம்சதாரா ஆறு

 |  |
| பகுதிகள் | 
* தக்காணப் பீடபூமி
* கோலார் பீடபூமி

 |
| மலைகள் | 
* Bilgiri (Biligirirangan)
* Chitteri
* Erramala
* கல்வராயன்
* Karanthamalai
* கொல்லி
* Lankamalla
* மகேந்திரகிரி
* Mettur
* நல்லமலா
* பச்சைமலை
* Palamalai
* பால்கொண்டா மலைகள்
* சிம்மாச்சலம்
* சேர்வராயன்
* சிறுமலை
* Vada Chennimalai
* வேலிகொண்டா

 |
| அருவிகள் | 
* ஆகாயகங்கை அருவி
* கிளியூர்
* மயிலூற்று அருவி
* ஆனைக்கட்டி அருவி
* கோரையாறு அருவி
* மங்களம் அருவி
* Periyar
* Pudur Megan
* தலகோனம் அருவி
* உப்பலமடுகு நீர்வீழ்ச்சி

 |
| மாநிலங்கள் | 
* ஆந்திரப் பிரதேசம்
* கருநாடகம்
* ஒடிசா
* தமிழ்நாடு
* தெலங்காணா
* மேற்கு வங்காளம்

 |
| பூங்காக்கள் மற்றும் காப்பகங்கள் | 
* Badrama Wildlife Sanctuary
* சில்கா ஏரி
* Coringa Wildlife Sanctuary
* குண்டல பிரம்மேசுவரம் காட்டுயிர் காப்பகம்
* கம்பாலகொண்டா வனவிலங்கு சரணாலயம்
* கங்கர் காதி தேசியப் பூங்கா
* கின்னெராசனி வனவிலங்கு சரணாலயம்
* கொல்லேறு ஏரி
* கின்னெராசனி வனவிலங்கு சரணாலயம்
* கவுந்தியா வனவிலங்கு சரணாலயம்
* இலகாரி பள்ளத்தாக்கு வனவிலங்கு சரணாலயம்
* சிறீ இலங்கமல்லேசுவர காட்டுயிர் காப்பகம்
* நாகார்ஜுனசாகர்-சிறீசைலம் புலிகள் காப்பகம்
* நளபானா பறவைகள் சரணாலயம்
* நெலப்பட்டு பறவைகள் சரணாலயம்
* பாபிகொண்டா வனவிலங்குச் சரணாலயம்
* பழவேற்காடு பறவைகள் காப்பகம்
* ரோலபாடு காட்டுயிர் காப்பகம்
* சிமிலிபால் உயிர்க்கோளக் காப்பகம்
* சிறீ வெங்கடேசுவரா தேசியப் பூங்கா
* தேலிநீலாபுரம் பறவைகள் புகலிடம்
* Sunabeda Wildlife Sanctuary
* வேடந்தாங்கல்

 |